Lindseth startet med seriøs styrketrening som 16-åring i august 2008, samtidig som han startet på videregående skole. Han fikk tidlig sansen for kroppsbygging, og med profesjonell kroppsbygger Tommi Thorvildsen som coach trente han mot deltakelse i junior-NM i kroppsbygging 2010. Imidlertid endret Lindseths planer seg, og han startet i stedet med styrkeløft. Han viste seg raskt å være et stort styrkeløfttalent, og i løpet av sitt første år som styrkeløfter vant han gull i ungdoms-NM i både styrkeløft og benkpress.